Document ID: 32003D0235

Απόφαση της Επιτροπής
της 3ης Απριλίου 2003
για την τροποποίηση της απόφασης 94/278/EΚ για την κατάρτιση καταλόγου τρίτων χωρών από τις οποίες τα κράτη μέλη επιτρέπουν τις εισαγωγές ορισμένων προϊόντων που υπόκεινται στις διατάξεις της οδηγίας 92/118/EΟΚ του Συμβουλίου, όσον αφορά τις εισαγωγές βατραχοπόδαρων από την Αίγυπτο
[κοινοποιηθείσα υπό τον αριθμό Ε(2003) 1093]
(Κείμενο που παρουσιάζει ενδιαφέρον για τον ΕΟΧ)
(2003/235/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/118/EΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στην παράγραφο 1 του παραρτήματος A της οδηγίας 89/662/EΟΚ και, όσον αφορά τους παθογόνους παράγοντες, της οδηγίας 90/425/EΟΚ(1), όπως τροποποιήθηκε τελευταία από την απόφαση 2001/7/EΚ(2), και ιδίως το άρθρο 10,
Εκτιμώντας τα ακόλουθα:
(1) Η απόφαση 94/278/EΚ της Επιτροπής, της 18ης Μαρτίου 1994, για την κατάρτιση καταλόγου τρίτων χωρών από τις οποίες τα κράτη μέλη επιτρέπουν τις εισαγωγές ορισμένων προϊόντων που υπόκεινται στις διατάξεις της οδηγίας 92/118/EΟΚ του Συμβουλίου(3), καταρτίζει τον κατάλογο των τρίτων χωρών από τις οποίες τα κράτη μέλη επιτρέπουν τις εισαγωγές βατραχοπόδαρων που προορίζονται για ανθρώπινη κατανάλωση. Η απόφαση αυτή τροποποιήθηκε από την απόφαση 95/134/EΚ της Επιτροπής(4) για να συμπεριληφθεί η Αίγυπτος στον ανωτέρω κατάλογο.
(2) Ωστόσο, στην τελευταία τροποποίηση της απόφασης 94/278/EΚ που πραγματοποιήθηκε με την απόφαση 2002/574/EΚ της Επιτροπής(5) δεν περιλαμβάνεται η Αίγυπτος στον κατάλογο των τρίτων χωρών από τις οποίες τα κράτη μέλη επιτρέπουν τις εισαγωγές βατραχοπόδαρων που προορίζονται για ανθρώπινη κατανάλωση.
(3) Συνεπώς, είναι αναγκαίο να τροποποιηθεί η απόφαση 94/278/EΚ για να εισαχθεί εκ νέου η Αίγυπτος και πρέπει, επίσης, να ενημερωθεί και να παγιοποιηθεί στην παρούσα απόφαση ο κατάλογος των τρίτων χωρών από τις οποίες τα κράτη μέλη επιτρέπουν τις εισαγωγές βατραχοπόδαρων που προορίζονται για ανθρώπινη κατανάλωση.
(4) Για την αποφυγή της άσκοπης διαταραχής του εμπορίου, θεωρείται ενδεδειγμένο η παρούσα απόφαση να αρχίσει να εφαρμόζεται τρεις ημέρες μετά τη δημοσίευσή της στην Επίσημη Εφημερίδα.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το μέρος XII του παραρτήματος της απόφασης 94/278/EΚ αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση αρχίζει να ισχύει από τις 7 Απριλίου 2003.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 3 Απριλίου 2003.

Labels: 18
3
17
5